राष्ट्रीय स्वयंसेवक संघ के ग्रामीण क्षेत्रों के मंडल कार्यवाह शिविर का शुभारम्भ श्रीमद भगवद्गीता वरिष्ठ माध्यमिक विद्यालय में हुआ।उल्लेखनीय है कि तीन दिन तक चलने वाले इस शिविर में हरियाणा प्रान्त के सभी जिलों से लगभग 1000 कार्यकर्ता भाग ले रहे हैं। पिछले दो दिन से खराब मौसम भी कार्यकर्ताओं का उत्साह कम नहीं कर सका। बारिश में भीगते हुए सुबह से ही प्रदेश भर के कार्यकर्ता विद्यालय परिसरमें पहुंचना प्रारम्भ हो गये थे। कार्यकर्ताओं के उत्साह को देखते हुए ऐसा प्रतीत हो रहा था कि देशसेवा के कार्य के लिए स्वयंसेवक को कोई भी बाधा रोक नहीं सकती। स्वयंसेवकों की निष्ठा और लगन को देखते हुए मानो सूर्य देवता भी प्रसन्न हो गये और दो दिन से हो रही वर्षा के बाद मौसम सुहावना हो गया।